Държавен вестник, бр. 18, 2023 г., стр. 9

БРОЙ  18	
Д Ъ Р Ж А В Е Н  В Е С Т Н И К 	
СТР.  9  
МИНИСТЕРСТВО 
НА ФИНАНСИТЕ
ГАРАНЦИОННО СПОРАЗУМЕНИЕ
между Република България („Гарант“) и 
ИНГ Банк Н.В. („ИНГ Банк“) във връзка 
с Договора за дългосрочен кредит в размер 
49 071 661 евро, сключен между ИНГ Банк 
Н.В. и „Булгартрансгаз“ ЕАД на 25 януари 
2023 г., подписано от българска страна на 
25 януари 2023 г. в София и от страна на 
ИНГ Банк Н.В. чрез ИНГ Банк Н.В. – клон 
София, на 25 януари 2023 г. в София
(Ратифицирано със закон, приет от 48-ото 
Народно събрание на 2 февруари 2023 г. – ДВ, 
бр. 14 от 2023 г. В сила от 13 февруари 2023 г.)
Настоящото Гаранционно споразумение 
(наричано по-долу „Гаранционно споразуме-
ние“) е подписано на 25 януари 2023 г. в София
между:
(1) Република България, представлявана 
от министъра на финансите (наричана за 
краткост „Гарант“),
и
(2) ИНГ Банк Н.В., нидерландска банка, 
регистрирана и действаща съгласно законо-
дателството на Нидерландия, със седалище и 
адрес на управление: гр. Амстердам 1102СТ, 
Белмердрейв 106, Нидерландия, чрез ИНГ 
Банк – клон София, вписан в Търговския 
регистър при Агенция по вписванията с ЕИК 
831553811, със седалище и адрес на управление: 
гр. София 1404, бул. България 69, офис Кула Б, 
ет. 10, представлявана от Марина Николаева 
Кобакова – главен изпълнителен директор, 
и Владимир Боянов Чимов – изпълнителен 
директор, Управление „Правно и нефинансов 
риск“ (наричана за краткост „Банката“),
Като се има предвид, че:
(А) По силата на Договор за дългосро-
чен кредит в размер на 49 071 661,00 евро 
(„Договор за кредит“), сключен между ИНГ 
Банк и „Булгартрансгаз“ ЕАД („Кредитопо-
лучател“) на 25 януари 2023 г., ИНГ Банк 
прие да предостави кредит на Кредитополу-
чателя за максимална сума на главницата 
от 49 071 661,00 евро съгласно сроковете и 
условията в Договора за кредит.
(Б) Предварително условие за първо от-
пускане на средства по Договора за кредит е 
Гарантът да е предоставил Гаранция в полза 
на Банката, за да гарантира плащането на 
задълженията на Кредитополучателя към 
Банката по Договора за кредит („Гаранция“).
(В) Освен ако не е предвидено друго, 
понятията с главни букви, дефинирани в 
Договора за кредит, имат същото значение 
и в настоящото Гаранционно споразумение.
(Г) Гарантът е запознат с Договора за 
кредит.
Страните се договориха за следното:
Член 1
Гарантът с настоящото Гаранционно спора-
зумение неотменимо и безусловно гарантира 
на Банката надлежното изпълнение на всички 
задължения за плащане на главница и лихва 
на Кредитополучателя по Договора за кредит 
в размер на 49 071 661,00 евро.
Член 2
2.1. По искане на Банката, изготвено във 
формата, съгласно Приложение № 1, Гарантът 
се задължава в срок от петнадесет (15) Работни 
дни от датата на получаване на искането за 
плащане да плати исканите суми по сметка 
в евро IBAN BG79INGB91451402550424 на 
Банката, или по друга сметка, посочена от 
Банката. Задълженията за плащане на Гаранта 
се считат за изпълнени, когато са заверени в 
съответната сметка на Банката.
2.2. Задълженията за плащане на Гаранта по 
настоящото Гаранционно споразумение стават 
дължими при първо писмено поискване от 
Банката, посочващо размера на неизпълнените 
задължения за плащане на Кредитополучателя, 
в съответствие с Договора за кредит. 
2.3. Задълженията на Гаранта за плащане 
по Гаранционното споразумение няма да 
бъдат засегнати от което и да е от следните 
обстоятелства:
(а) недействителността или неприложи-
мостта на разпоредба от Договора за кредит;
(б) неплатежоспособност на Кредитопо-
лучателя;
(в) несъстоятелност или ликвидация на 
Кредитополучателя.
Член 3
До пълното изпълнение от Кредитополу-
чателя на всички задължения за плащане на 
главница и лихва по Договора за кредит Гаран-
тът няма да упражнява каквито и да е права, 
каквито може да има поради изпълнението на 
задълженията си по Гаранционното споразу-
мение (включително встъпване в правата на 
кредитора или прихващане), доколкото това 
е допустимо съгласно императивните норми 
от законодателството на Република България.
Член 4
Всички плащания от Гаранта по настоящото 
Гаранционно споразумение се извършват без 
каквито и да е било приспадания или удръжки 
за или за сметка на данъци, такси или други 
подобни (освен ако законът не изисква друго) 
и без прихващане. Ако по закон се изисква 
да бъде направено такова приспадане или 
удръжка, сумата на дължимото плащане от 
Гаранта трябва да бъде увеличена до сума,